પોરબંદર-રાણાવાવ હાઈવે પર પીપળીયાના પાટીયા પાસે વાહન અકસ્માતનો બનાવ નોંધાયો છે. જેમાં પીપળીયાના લીલાભાઈ કેશવભાઈ ચાવડા (ઉ. વર્ષ 56) પોતાનું એક્ટીવા લઈને નીકળ્યા ત્યારે પોરબંદરના મહંમદઅફી ગુલામઅફી બેરાએ બેફીકરાઈથી કાર ચલાવીને લીલાભાઈના એક્ટીવાને પાછળથી ઠોકર મારી, હડફેટે લઈ લીધા હતા. તેથી અકસ્માતના આ બનાવમાં લીલાભાઈનું મોત થતા તેના ભાઈ લખમણે કારચાલક મહંમદ સામે ગુન્હો નોંધાવ્યો છે. તે ઉપરાંત કુતિયાણા નજીકના રોઘડા ગામના પાટીયા પાસે વાહન અકસ્માતનો બનાવ નોંધાયો છે જેમાં રોઘડા ગામે શાળા પાસે રહેતા કાનાભાઈ હમીરભાઈ હાડગરડા (ઉ. વર્ષ 55) રોડ ક્રોસ કરી રહ્યા હતા ત્યારે મુળ ઉપલેટા તથા હાલ અમદાવાદ વસ્ત્રાપુરમાં રહેતા કૃશાંગ મનસુખ મોરાસીયાએ પૂરઝડપે કાર ચલાવીને કાનાભાઈને હડફેટે લઈ ગંભીર ઈજા કરી મોત નિપજાવ્યું હતું.